《瀛海驿为始皇求仙处》
清代·姚燮

幻惑极所至，抟土能黄金。海云在堂户，蓬莱或匪深。

六王尽夭札，干戈已电扫。阿房营未成，白日照衰草。

下寿无百年，冕衮厌卑小。混沌破昼夜，九野飞蜉蝣。

往提崆峒剑，踏雾追青虬。东王西母在荒落，一勺沧波眼中涸。

沙邱之魂犹未招，封禅文章后且作。

作者简介：姚燮（1805—1864）晚清文学家、画家。字梅伯，号复庄，又号大梅山民、上湖生、某伯、大某山民、复翁、复道人、野桥、东海生等，浙江镇海（今宁波北仑）人。道光举人，以著作教授终身。治学广涉经史、地理、释道、戏曲、小说。工诗画，尤善人物、梅花。著有《今乐考证》、《大梅山馆集》、《疏影楼词》。